నామా నాగేశ్వరరావు

నామా నాగేశ్వరరావు, తెలంగాణ రాష్ట్రానికి చెందిన రాజకీయ నాయకుడు, పార్లమెంట్ సభ్యుడు. ప్రస్తుతం భారత్ రాష్ట్ర సమితి పార్టీ తరపున ఖమ్మం లోక్‌సభ నియోజకవర్గం పార్లమెంటు సభ్యునిగా ప్రాతినిధ్యం వహిస్తున్నాడు.

 జననం, విద్య 
నాగేశ్వరరావు 1957, మార్చి 15న మహబూబాబాద్ జిల్లా, కురవి మండలం, బలపాల గ్రామంలో నామ ముత్తయ్య - వరలక్ష్మి దంపతులకు జన్మించాడు.

 వ్యక్తిగత జీవితం 
నాగేశ్వరరావుకు చిన్నమ్మతో వివాహం జరిగింది. వారికి ఇద్దరు కుమారులు, ఒక కుమార్తె.

 రాజకీయ జీవితం 
17వ లోక్‌సభకు ఖమ్మం పార్లమెంటు సభ్యునిగా ప్రాతినిధ్యం వహిస్తున్నాడు. మొదటిసారిగా లోక్‌సభకు 2004లో తెలుగుదేశం పార్టీ తరపున కాంగ్రెస్ పార్టీ అభ్యర్థి రేణుకా చౌదరి పై పోటీచేసి లక్ష ఓట్ల తేడాతో ఓడిపొయాడు. తిరిగి అదే అభ్యర్థి మీద 2009లో సుమారు 125000 ఓట్ల మెజారిటీతో గెలుపొందాడు. 2014 సార్వత్రిక ఎన్నికలలో ఖమ్మం నియోజకవర్గం నుండి 11,000 ఓట్ల తేడాతో వై.సి.పి. అభ్యర్థి పొంగులేటి శ్రీనివాస్ రెడ్డి చేతిలో ఓడిపోయాడు. ఆయన 2018లో జరిగిన అసెంబ్లీ ఎన్నికల్లో కాంగ్రెస్‌ మద్దతుతో ఖమ్మం అసెంబ్లీ నియోజకవర్గం నుంచి టీడీపీ అభ్యర్థిగా పోటీ చేసి ఓడిపోయాడు. ఆయన 2019, మార్చి 21న తెలంగాణ రాష్ట్ర సమితి పార్టీలో చేరాడు. నామా నాగేశ్వరరావు 2019లో టీఆర్‌ఎస్‌ పార్టీ తరపున పార్లమెంట్ ఎన్నికల్లో పోటీ చేసి ఖమ్మం ఎంపీగా గెలిచాడు. ఆయన ప్రస్తుతం టీఆర్‌ఎస్‌ లోక్‌సభా పక్ష నాయకుడిగా ఉన్నాడు.

 నిర్వర్తించిన పదవులు 
తెలుగుదేశం పార్టీ పొలిట్‌బ్యూరో, పార్లమెంటరీ అధ్యక్షులుగా పార్టీ అధ్యక్షుని సమక్షంలో ఏకగ్రీవంగా ఎన్నుకొబడ్డాడు. హిందీ, తెలుగు భాషల్లో అనర్ఘలంగా మాట్లాడగలడు. కాశ్మీర్ వేర్పాటువాదులతో చర్చించటానికి పార్లమెంటు నుండి వెళ్లిన అఖిల పక్ష బృందంలో సభ్యుడిగా ఉన్నాడు.

నాగేశ్వరరావు రాజకీయాలలో ప్రవేశించక మునుపే ఆంధ్రప్రదేశ్లో విజయవంతమైన వ్యాపారవేత్తగా పేరు గడించాడు. మధుకాన్ కంపెనీకి ఛైర్మైన్ గా ఉన్నాడు. ఈ సంస్థ గ్రానైట్, కాంట్రాక్ట్ లు, విద్యుత్ ఉత్పత్తి కేంద్రాలు, ఇతరత్రా వ్యాపారాలని నిర్వహిస్తున్నది. 2009 లోక్‌సభ అభ్యర్థిత్వాన్ని నమోదు చేసినప్పుడు తన ఆస్థుల విలువ 173 కోట్లుగా ప్రకటించాడు. ఈయన లోక్‌సభకు పోటీచేసిన వారందరిలో కెల్లా అత్యంత ధనవంతుడు.

 ఎన్నికల చరిత్ర 
+ఎన్నికల ఫలితాలుసంవత్సరంకార్యాలయంనియోజక వర్గంపార్టీఓట్లు%ప్రత్యర్థిపార్టీఓట్లు%ఫలితం2004లోక్‌సభఖమ్మంతెలుగుదేశం పార్టీ30x30px409,159రేణుకా చౌదరి భారత జాతీయ కాంగ్రెస్30x30px518,047https://eci.gov.in/files/file/4126-general-election-2004-vol-i-ii-iii/2009469,368344,920https://eci.gov.in/files/file/2883-list-of-successful-candidate/2014410,230పొంగులేటి శ్రీనివాస్ రెడ్డి వైఎస్సార్ కాంగ్రెస్ పార్టీ30x30px 422,434https://eci.gov.in/files/file/2785-constituency-wise-detailed-result/2018తెలంగాణ శాసనసభఖమ్మం91,769పువ్వాడ అజయ్‌ కుమార్‌తెలంగాణ రాష్ట్ర సమితి 102,760 2019లోక్‌సభఖమ్మంతెలంగాణ రాష్ట్ర సమితి 567,459రేణుకా చౌదరి భారత జాతీయ కాంగ్రెస్30x30px399,397

మూలాలు

వర్గం:1957 జననాలు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:మహబూబాబాదు జిల్లా రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:మహబూబాబాదు జిల్లా పారిశ్రామికవేత్తలు
వర్గం:ఖమ్మం జిల్లా నుండి ఎన్నికైన లోక్‌సభ సభ్యులు
వర్గం:ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:17వ లోక్‌సభ సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు